વિરોધ પક્ષના નેતા પરેશ ધાનાણીએ પણ પોતાના સમર્થકો સાથે હાર્દિકની મુલાકાત કરી હતી. ધાનાણી આવ્યા તે સમયે હાર્દિકના ઘરે હાજર પોલીસે તેમને રેકોર્ડ બુકમાં એન્ટ્રી કરવા કહ્યું હતું. જોકે, આ જગ્યા સરકારી ન હોવાના કારણે તેમાં પ્રવેશતા પોલીસ ન તો અટકાવી શકે કે ન તો કોઈના નામ નોંધી શકે તેવી દલીલ કરી ધાનાણીએ પોલીસ સાથે માથાકૂટ કરી હતી, અને પોલીસના ચોપડામાં એન્ટ્રી કર્યા વગર જ તેઓ હાર્દિકના ઘરમાં પ્રવેશ્યા હતા.